ภาคิน คำวิลัยศักดิ์

ภาคิน คำวิลัยศักดิ์ (เกิด 29 สิงหาคม พ.ศ. 2529) ชื่อเล่น โตโน่ เป็นนักร้อง นักแสดง และนักฟุตบอลชาวไทย เป็นที่รู้จักจากการแข่งขันรายการเดอะสตาร์ 6 อดีตรักษาการประธานสโมสรเกษตรศาสตร์ เอฟซี (2567-2568) และนักฟุตบอลในตำแหน่งกองกลางให้กับเกษตรศาสตร์ เอฟซี ในไทยลีก 2 ปัจจุบันเป็นนักแสดงในสังกัดเดอะ วัน เอ็นเตอร์ไพรส์

**ประวัติ**
เกิดที่ตำบลท่าพระ อำเภอเมือง จังหวัดขอนแก่น แรกเกิดเป็นคนตัวเล็ก เหลือง ร่างกายไม่แข็งแรงนัก เดิมแม่ตั้งชื่อเล่นว่าเอ แต่เนื่องจากพ่อชกมวยใช้ชื่อว่าหมูโตโน่ จึงตั้งชื่อเล่นให้ภาคินว่า "โตโน่" เดิมมีชื่อจริงว่า ตะวัน คำวิลัยศักดิ์ ภายหลังคุณพ่อเสียชีวิต จึงเปลี่ยนชื่อเป็นภาคิน (ชื่อภาษาจีน: 潮惲; เจ้าหยุน สำเร็จการศึกษาระดับมัธยมจาก โรงเรียนขอนแก่นวิทยายน จังหวัดขอนแก่น และระดับปริญญาตรี ศึกษาด้านธุรกิจการบิน จาก มหาวิทยาลัยสวนดุสิต ศูนย์หัวหิน ภาคินเป็นบุตรคนโต มีน้องสาว 1 คน ชื่อ แสงระวี คำวิลัยศักดิ์ (ต้องตา)
ภาคินเข้าพิธีหมั้นกับ ภัทรธิดา พัชรวีระพงษ์ (ชื่อเล่น แตงโม) ซึ่งเป็นนักแสดง โดยเขาได้เข้ารีตโปรเตสแตนต์ตามเธอตั้งแต่ปี 2556 จนเลิกรากันในปี 2558 และเปลี่ยนกลับมานับถือศาสนาพุทธตามเดิม

**เข้าสู่วงการ**
ในปี พ.ศ. 2553 โตโน่ได้เข้าประกวดร้องเพลงในรายการเดอะสตาร์ 6 และผ่านเข้ารอบ 8 คนสุดท้าย ได้หมายเลข 6 และได้รางวัลรองชนะเลิศอันดับ 2 และเป็น 1 ใน 3 คนของแก๊งอสรพิษซึ่งเกิดจากการรวมตัวกันในช่วงแข่งขันรายการเดอะสตาร์และยังคงคบหาสนิทสนมกันจนมาถึงปัจจุบัน อันประกอบไปด้วย นภัทร อินทร์ใจเอื้อ และ เรืองฤทธิ์ ศิริพานิช

**นักฟุตบอลอาชีพ**

**ราชบุรี มิตรผล เอฟซี**
ภาคินได้ย้ายมาร่วมทีมสโมสรฟุตบอลราชบุรี มิตรผล เอฟซี อย่างเป็นทางการ เมื่อวันที่ 19 มิถุนายน พ.ศ. 2564 โดยเขาจะสวมเสื้อหมายเลข 96 ทางสโมสรได้ส่งชื่อเขาเข้าร่วมการแข่งขันเอเอฟซีแชมเปียนส์ลีก 2021 ในกลุ่ม G ที่ประเทศไทยเป็นเจ้าภาพรวมถึงลงแข่งขันในไทยลีก ฤดูกาล 2564–65
ภาคิน ได้ลงเล่นเป็นตัวจริงครั้งแรกในไทยลีก ฤดูกาล 2564–65 นัดสุดท้ายของฤดูกาล เมื่อวันที่ 4 พฤษภาคม พ.ศ. 2565 โดยเป็นการแข่งขันระหว่างราชบุรี มิตรผล เอฟซีพบกับขอนแก่น ยูไนเต็ด 

**อยุธยา ยูไนเต็ด**
ภาคินได้ย้ายมาร่วมทีมสโมสรฟุตบอลอยุธยา ยูไนเต็ด อย่างเป็นทางการ เมื่อวันที่ 22 กรกฎาคม พ.ศ. 2565 โดยเขาจะสวมเสื้อหมายเลข 10
ภาคิน ได้ลงเล่นเป็นตัวจริงนัดแรกในไทยลีก2 ฤดูกาล 2565–66  เมื่อวันที่13 สิงหาคม พ.ศ. 2565 โดยเป็นการแข่งขันระหว่างอยุธยา ยูไนเต็ดพบกับเกษตรศาสตร์ เอฟซี

**เกษตรศาสตร์ เอฟซี**
ภาคินย้ายมาร่วมทีมเกษตรศาสตร์ เอฟซี เพื่อสู้ศึกไทยลีก 2 ฤดูกาล 2567-68 ภาคินได้ลงสนามนัดแรกให้กับทีม ในเกมรีโว่ลีกคัพ รอบเพลย์ออฟ พบกับ อุดร ยูไนเต็ด โดยลงสนามนาทีที่ 103 ลงสนาม 17 นาที และดำรงตำแหน่งรักษาสโมสรเกษตรศาสตร์ เอฟซี ตั้งแต่ปี พ.ศ. 2567 - 2568 โดยหมดวาระรักษาการหลังจบการแข่งขันฟุตบอลลีกอาชีพของประเทศไทย ฤดูกาลปี 2024-25

**ผลงานเพลง**

**ตำแหน่งที่ได้รับ**
 รองชนะเลิศอันดับ 2 จาก เดอะสตาร์ 6

**วงดนตรี**

**อัลบั้มรวม**
 อัลบั้ม เดอะสตาร์ 6
** เพลง นิยาย
** เพลง เพื่อดาวดวงนั้น
** เพลง ยังไงก็รัก- อัลบั้ม The Musicals Selected
** เพลง ไม่เคยมีใครมารัก (ประกอบละครเวที หงส์เหนือมังกร เดอะมิวสิคัล)- อัลบั้ม หงส์เหนือมังกร เดอะมิวสิคัล
** เพลง ไม่เคยมีใครมารัก
** เพลง ไม่เคยมองข้ามเธอ Feat สุธาสินี พุทธินันทน์
** เพลง เมื่ออำนาจเปลี่ยนมือ
** เพลง ไม่เคยมีใครมารัก (Reprise)
** เพลง หลุดพ้น- อัลบั้ม 10 Years of Love
** เพลง รักของฉันนั้นคือเธอ- อัลบั้ม เพลงประกอบละคร ข้ามเวลาหารัก ชุดที่ 1
** เพลง พูดไม่ค่อยเก่ง
** เพลง บังเอิญติดดิน
** เพลง สุดสุดไปเลย (ร่วมร้องกับ บี้ เดอะสตาร์)
** เพลง คนเดินถนน
** เพลง ตะกายดาว (ร่วมร้องกับ บี้ เดอะสตาร์)
** เพลง เพียงหนึ่งคำ
** เพลง ดาวประดับฟ้า
** เพลง หยุดมันเอาไว้
** เพลง เอาอะไรมาแลกก็ไม่ยอม
** เพลง จริงใจไว้ก่อน (ร่วมร้องกับ แกรนด์ เดอะสตาร์)
** เพลง Medley คนในอนาคต
** เพลง 4 นาที
** เพลง ชายคนหนึ่ง
** เพลง รูปที่มีทุกบ้าน (รวมศิลปิน)
** เพลง อย่าต่อรองหัวใจ
** เพลง Medley เกินตัว
** เพลง คู่กัด (ร่วมร้องกับ แกรนด์ เดอะสตาร์)
** เพลง บอกรัก (ร่วมร้องกับ แกรนด์ เดอะสตาร์)

**เพลงประกอบละคร**
 เพลง คนเลวก็มีหัวใจ (ประกอบละคร เรือนแพ)- เพลง มันถูกกำหนดไว้แล้ว (ประกอบละคร บุหงาหน้าฝน)- เพลง รักเธออยู่ดี (ประกอบละคร ปัญญาชนก้นครัว)- เพลง คนที่เธอไม่ควรเผลอใจ (เพลงประกอบละคร ปีกมาร) - เพลง อยากเป็นคนที่ทำให้เธอรู้สึกดี (เพลงประกอบละคร ฟ้ากระจ่างดาว) - เพลง เพิ่งรู้หัวใจตัวเอง (เพลงประกอบละคร ร้อยเล่ห์เสน่ห์ร้าย)- เพลง คนเดิม (เพลงประกอบละคร หัวใจมีเงา)- เพลง ยังไงก็โดน (เพลงประกอบละคร เพชฌฆาตดาวโจร)- เพลง หลอมละลาย (เพลงประกอบละคร แรงตะวัน)- เพลง ขอบคุณ (เพลงประกอบละคร บัลลังก์ดอกไม้)- เพลง พรหมลิขิตมั้ง (เพลงประกอบละคร The Cupids บริษัทรักอุตลุด ตอน กามเทพซ้อนกล)- เพลง ต่ำกว่าศูนย์ (เพลงประกอบละครซีรีส์ ลูกผู้ชาย)- เพลง ถ้าไร้เธอ (เพลงประกอบละคร ดวงใจในมนตรา)- เพลง บนเส้นด้าย (เพลงประกอบละคร พระจันทร์แดง)- เพลง สัตว์ร้าย Feat. เอ๋ Ebola (เพลงประกอบละคร พระจันทร์แดง)

**เพลงอื่นๆ**
 เพลง คนขอนแก่น - รวมศิลปินชาวจังหวัดขอนแก่น - เพลง ในหลวงของแผ่นดิน ร่วมร้องกับนักร้องนักแสดงหลายท่าน ดำเนินการโดย เอ็กแซ็กท์ - เพลงเทิดพระเกียรติพระบาทสมเด็จพระเจ้าอยู่หัวฯ และเพลงประกอบละครเวที สี่แผ่นดิน เดอะมิวสิคัล- เพลง ไม่มีสิ่งไหน ใหม่ เจริญปุระ Feat. โตโน่- เพลง ยังไงก็โดน - Tono & The Dust (ต้นฉบับ หนุ่ย อำพล)- เพลง หลอมละลาย - Tono & The Dust- เพลง จากลูกของแผ่นดิน ร่วมร้องกับศิลปินในสังกัด จีเอ็มเอ็ม แกรมมี่ (เพลงไว้อาลัยแด่พระบาทสมเด็จพระเจ้าอยู่หัวรัชกาลที่ 9)- เพลง อ้อมแขนที่ไม่มีจริง - Tono & The Dust ออกอากาศทาง YouTube:Tono & The Dust Official- เพลง เพื่อดาวดวงนั้น (Ver. The Star From Home) ร้องร่วมกับเหล่ารุ่นพี่เดอะสตาร์กว่าหลายชีวิตเพื่อให้กำลังใจรุ่นน้องในรายการ The Star Idol- เพลง มีใครให้มากกว่าเราอีกไหม (โปรโมทการเสนอขายหุ้นครั้งแรกให้แก่สาธารณชนของเดอะ วัน เอ็นเตอร์ไพรส์ (ONEE)) ร่วมกับศิลปินนักแสดงของช่องวัน 31 และ จีเอ็มเอ็ม 25- เพลง บุคคลทั่วไป ลำเพลิน วงศกร Feat. โตโน่ ภาคิน อัลบั้ม สถานีหัวลำเพลิน (2564)- เพลง แหวนดอกหญ้า - Tono & The Dust- เพลง แบบนี้ก็ดีแล้ว - Tono & The Dust

**ผลงานการแสดง**

**ละครโทรทัศน์**

**ละครพิเศษ**
 เราเกิดในรัชกาลที่ ๙ เดอะซีรีส์ ทาง ช่องวัน 31 รับบท เก่ง บางคูวัด (ออกอากาศวันที่ 14 พฤศจิกายน - 17 พฤศจิกายน พ.ศ. 2559)

**ซิตคอม**
 นัดกับนัด ทาง ช่อง 9 รับบท น็อต
** ตอน นอร์ธกับน็อต (ออกอากาศวันที่ 1 สิงหาคม พ.ศ. 2553)
** ตอน ชิด ๆ โช๊ก ๆ ช็อค ๆ (ออกอากาศวันที่ 8 สิงหาคม พ.ศ. 2553)
** ตอน ภาพยนตร์สั้น (ออกอากาศวันที่ 22 สิงหาคม พ.ศ. 2553)
** ตอน หลวงพี่เจ้าปัญญา (ออกอากาศวันที่ 5 กันยายน พ.ศ. 2553)- ลูกพี่ลูกน้อง ทาง ช่อง 9 รับบท ธันวา

**ภาพยนตร์**
 Love Syndrome รักโง่ ๆ (2556) รับบท อาร์ม- THE WAY Lost in right way (2556)- ส่ม ภัค เสี่ยน (2560) รับบท เสี่ยน- ส้ม ปลา น้อย (2564) รับบท เสี่ยน\น้อย(รับบทฝาแฝด)- ขุนพันธ์ 3 (2566) รับบท เสือดำ

**ละครเวที**
 หงส์เหนือมังกร เดอะมิวสิคัล รับบท ตี๋เล็ก (37 รอบการแสดง วันที่ 22 ก.ย. 2553 - 7 พ.ย. 2553)

**คอนเสิร์ต/มินิคอนเสิร์ต**

**โฆษณา**

**รายการโทรทัศน์**

**รางวัลที่ได้รับ**
 เซเวนทีนชอยส์อวอร์ดส 2010 สาขาดาวดวงใหม่ในหมู่ดาว ดาวรุ่งพุ่งแรงแห่งปี- สยามดารา สตาร์ส อวอร์ดส์ 2011 สาขานักแสดงดาวรุ่งชายยอดเยี่ยม จากละครเรื่อง ข้ามเวลาหารัก- รางวัลส่งเสริมคุณธรรมจริยธรรมความกตัญญูกตเวที "ลูกกตัญญู แม่ดีเด่น" ในโอกาสวันแม่แห่งชาติ ประจำปี พ.ศ. 2554 จากมหาวิทยาลัยราชภัฎพระนคร โดยสำนักศิลปะและวัฒนธรรม- รางวัลโทรทัศน์ทองคำครั้งที่ 26 พ.ศ. 2554 สาขานักแสดงนำชายดีเด่น จากละครเรื่อง เรือนแพ- แบง อวอร์ดส 2012 สาขา The Perfect Match คนเดียวกริ๊ดได้ 2 คนยิ่งกริ๊ดตาย ร่วมกับ เรืองฤทธิ์ ศิริพานิช - รางวัลลูกกตัญญู ประจำปี 2555 โดยสภาสังคมสงเคราะห์แห่งประเทศไทยในพระบรมราชูปถัมภ์ เนื่องในวันแม่แห่งชาติ- รางวัลสปอร์ตแมน 2012 จากการกีฬาแห่งประเทศไทย- จีเมมเบอร์ อวอร์ด 2013 สาขาสุดยอด Best Couple แห่งปี ร่วมกับ เรืองฤทธิ์ ศิริพานิช- จีเมมเบอร์ อวอร์ด 2013 สาขาสุดยอดเพลงร๊อคแห่งปี เพลง "บ้าคิดถึง"- จีเมมเบอร์ อวอร์ด 2013 สาขาสุดยอดเพลงประกอบละครแห่งปี เพลง "รักเธออยู่ดี"- แบง อวอร์ดส 2013 สาขา Favorite soundtrack เพลง “รักเธออยู่ดี”- มายา อวอร์ด 2015 ดาราสมทบชาย ขวัญใจมหาชน จากละครเรื่อง สื่อริษยา- โอเคอวอร์ด 2015 สาขาขวัญใจมวลชน- สยามดาราสตาร์ อวอร์ด 2016 รางวัล หนุ่มเจ้าเสน่ห์- KazzAward 2016 สุดยอดหนุ่มปังแห่งปี
*ปี 2019 องค์การสหประชาชาติเพื่อมหาสมุทรได้ตั้งภาคินเป็นทูตแห่งมหาสมุทรคนแรกในเอเชีย
*GentList 2020
*ปี 2020 เข็มเชิดชูเกรียติรักษ์ทะเลยิ่งชีพร่วมกับทีม one man and the sea กรมทรัพยากรณ์ทางทะเลและชายฝั่ง
*ปี 2023 MayaTVawards2023 รางวัลนักแสดงสมทบชายยอดเยี่ยม สาขาภาพยนตร์ ประจำปี 2023 จากบทบาท เสือดำ ในภาพยนตร์ ขุนพันธ์ 3
*ปี 2024 รางวัลศิลปินผู้มีความเชื่อมโยงสานสัมพันธ์ไทย-ญี่ปุ่น จากงาน Japan Expo Thailand 2024

**อ้างอิง**
  ภาคิน คำวิลัยศักดิ์ date=2010-05-07 

**แหล่งข้อมูลอื่น**
 PAKIN Channel Information- mootono_pk- mootono29
หมวดหมู่:บุคคลจากอำเภอเมืองขอนแก่น
หมวดหมู่:นักแสดงจากจังหวัดขอนแก่น
หมวดหมู่:ชาวไทยเชื้อสายจีน
หมวดหมู่:ชาวไทยเชื้อสายลาว
หมวดหมู่:บุคคลจากโรงเรียนขอนแก่นวิทยายน
หมวดหมู่:บุคคลจากโรงเรียนการท่องเที่ยวและการบริการ มหาวิทยาลัยสวนดุสิต
หมวดหมู่:เดอะสตาร์ ค้นฟ้าคว้าดาว
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:ศิลปินชาวไทย
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:บุคคลจากศาสนาคริสต์ที่เปลี่ยนไปนับถือศาสนาพุทธ
หมวดหมู่:พุทธศาสนิกชนชาวไทย
หมวดหมู่:ยูทูบเบอร์ชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:ศิลปินที่เป็นแนวร่วมกปปส.
หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลขอนแก่น
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:นักฟุตบอลจากจังหวัดขอนแก่น
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:กรรมการและประธานสโมสรฟุตบอลมหาวิทยาลัยเกษตรศาสตร์
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
หมวดหมู่:นักแสดงละครเวทีชายชาวไทย